****

**REPUBLIKA HRVATSKA**

**VARAŽDINSKA ŽUPANIJA**

**OPĆINA SVETI ĐURĐ**

**Povjerenstvo za provedbu javnog natječaja**

KLASA: 112-04/25-01/4

URBROJ: 2186-21-01-25-3

Sveti Đurđ, 6. svibnja 2025.

**PREDMET: Javni natječaj za prijam u službu u Jedinstveni upravni odjel Općine Sveti Đurđ na radno mjesto "stručni suradnik za financije i računovodstvo" KLASA: 112-04/25-01/4, URBROJ: 2186-21-03-25-1, od 6.5.2025.**

OPIS POSLOVA, PODACI O PLAĆI, NAČINU I PODRUČJIMA OBAVLJANJA PRETHODNE PROVJERE ZNANJA I SPOSOBNOSTI KANDIDATA TE PRAVNI I DRUGI IZVORI ZA PRIPREMANJE KANDIDATA ZA PRETHODNU PROVJERU ZNANJA I SPOSOBNOSTI

**1. OPIS POSLOVA RADNOG MJESTA**

1.1. Opis poslova za radno mjesto stručni suradnik za financije i računovodstvo utvrđen je Pravilnikom o unutarnjem redu Jedinstvenog upravnog odjela Općine Sveti Đurđ ("Službeni vjesnik Varaždinske županije" broj 48/24.):

|  |  |
| --- | --- |
| **Opis poslova radnog mjesta** | **% radnog vremena** |
| - vodi proračunsku, financijsku i knjigovodstvenu dokumentaciju za „Dječji vrtić Suncokret Sveti Đurđ“ | 25 % |
| - priprema javne pozive i javne natječaje koji se financiraju iz proračuna Općine Sveti Đurđ | 10 % |
| - izrađuje financijske i druge izvještaje iz svog djelokruga u skladu s propisima | 15 % |
| - priprema i provodi programe, planove i natječaje za dodjelu sredstava organizacijama civilnog društva te prati provedbu sklopljenih ugovora temeljem tih natječaja i o tome sastavlja potrebna izvješća | 10 % |
| - objavljuje odluke, obavijesti, podatke, izvješća te druge zapise na društvenim mrežama i službenoj web stranici Općine Sveti Đurđ, informiranje javnosti | 10% |
| - sudjeluje u izradi programa za unapređenje i poticanje razvoja gospodarstva, turizma i poljoprivrede | 15 % |
| - u odsutnosti pročelnika Jedinstvenog upravnog odjela vodi upravni postupak i rješava u jednostavnijim upravnim stvarima iz nadležnosti upravnog tijela te obavlja i druge odgovarajuće poslove po nalogu pročelnika Jedinstvenog upravnog odjela. | 15 % |

**2. PODACI O PLAĆI:**

2.1. Sukladno odredbama Zakona o plaćama u lokalnoj i područnoj (regionalnoj) samoupravi ("Narodne novine" broj 28/10., 10/23.) plaću službenika u upravnim odjelima i službama jedinice lokalne i područne (regionalne) samouprave čini umnožak koeficijenta složenosti poslova radnog mjesta na koje je službenik raspoređen i osnovice za obračun plaće uvećan za 0,5% za svaku navršenu godinu radnog staža.

Koeficijent složenosti poslova za predmetno radno mjesto 2.05, dok je bruto osnovica za obračun plaće 947,18 eura.

**3. PRETHODNA PROVJERA ZNANJA I SPOSOBNOSTI**

a) Prethodna provjera znanja i sposobnosti obuhvaća:

* pisano testiranje,
* intervju s kandidatima koji su ostvarili najmanje 50% bodova iz svakog dijela provjere znanja i sposobnosti kandidata na provedenom pisanom testiranju.

b) Pravni i drugi izvori za pripremanje kandidata za prethodnu provjeru znanja i sposobnosti kandidata za radno mjesto stručni suradnik za financije i računovodstvo:

1. **Opći dio - izvori za pripremanje kandidata za testiranje:**

Ustav Republike Hrvatske („Narodne novine“ broj 59/90., 135/97., 08/98., 113/00., 124/00., 28/01., 41/01., 55/01., 76/10., 85/10. i 05/14.)

Statut Općine Sveti Đurđ („Službeni vjesnik Varaždinske županije“ broj 30/21. i 18/23.)

Zakon o službenicima i namještenicima u lokalnoj i područnoj (regionalnoj) samoupravi („Narodne novine“ broj 33/01., 60/01., 129/05., 36/09., 36/09., 109/07., 125/08., 150/11., 144/12., 123/17., 98/19., 144/20.)

Zakon o općem upravnom postupku („Narodne novine“ broj 47/09., 110/21.)

1. **Posebni dio - izvori za pripremanje kandidata za testiranje:**

Zakon o proračunu ("Narodne novine" broj 144/21.)

Pravilnik o proračunskom računovodstvu i računskom planu ("Narodne novine" broj 158/23.)

Zakon o financiranju jedinica lokalne i područne (regionalne) samouprave ("Narodne novine" broj 127/17., 138/20., 151/22., 114/23.)

*\*\*\*Napomena: pravni izvori za pripremanje kandidata za prethodnu provjeru znanja i sposobnosti putem pisanog testiranja su i sve može bitne izmjene i dopune navedenih zakona, a koje će biti na snazi u vrijeme održavanja pisanog testiranja.*

c) Način obavljanja prethodne provjere znanja i sposobnosti kandidata:

Prethodnoj provjeri znanja i sposobnosti mogu pristupiti samo kandidati koji ispunjavaju formalne uvjete propisane u javnom natječaju.

Smatra se da je kandidat, koji nije pristupio prethodnoj provjeri znanja i sposobnosti, povukao prijavu na javni natječaj.

Po dolasku na prethodnu provjeru znanja i sposobnosti od kandidata će se zatražiti predočenje odgovarajuće isprave (osobne iskaznice, putovnice) radi utvrđivanja identiteta. Kandidati koji ne mogu dokazati identitet ne mogu pristupiti prethodnoj provjeri.

Nakon utvrđivanja identiteta kandidata, prethodna provjera znanja i sposobnosti započinje pisanim testiranjem. Kandidatima će biti podijeljeno 10 pitanja za provjeru znanja.

Na pisanoj provjeri kandidati mogu ostvariti od 1 do 10 bodova. Svaki točan odgovor nosi 1 bod.

Na pisanom testiranju nije dozvoljeno koristiti se literaturom i zabilješkama, napuštati prostoriju u kojoj se testiranje odvija, razgovarati s ostalim kandidatima niti na bilo koji drugi način remetiti koncentraciju kandidata, koristiti mobitel ili druga komunikacijska sredstva. Pisano testiranje traje maksimalno 30 minuta.

Kandidati koji će se ponašati neprimjereno ili će prekršiti jedno od gore navedenih pravila, biti će udaljeni s testiranja, a njihov rad i rezultat Povjerenstvo za provedbu natječaja (dalje u tekstu: Povjerenstvo) neće bodovati.

Intervju se provodi samo s kandidatima koji su ostvarili najmanje 50% ukupnog broja bodova na testiranju.

Povjerenstvo kroz intervju s kandidatima utvrđuje u kojoj je mjeri kandidat snalažljiv, komunikativan, kreativan, analitičan i motiviran za rad u upravnom tijelu Općine Sveti Đurđ. Rezultati intervjua boduju se s od 1 do 10 bodova.

Kandidati koji su pristupili testiranju imaju pravo uvida u rezultate provedenog postupka.

Nakon prethodne provjere znanja i sposobnosti kandidata, Povjerenstvo sastavlja Izvješće o provedenom postupku i utvrđuje rang-listu kandidata prema ukupnom broju ostvarenih bodova.

POZIV NA PRETHODNU PROVJERU ZNANJA I SPOSOBNOSTI BITI ĆE OBJAVLJEN NAJMANJE 5 DANA PRIJE PRETHODNE PROVJERE ZNANJA I SPOSOBNOSTI NA SLUŽBENOJ MREŽNOJ STRANICI OPĆINE SVETI ĐURĐ <https://sveti-djurdj.hr/> I NA OGLASNOJ PLOČI OPĆINE SVETI ĐURĐ.

Povjerenstvo za provedbu natječaja

Predsjednica Povjerenstva

Nadica Crnković

DOSTAVITI:

1. Jedinstvenom upravnom odjelu Općine Sveti Đurđ radi objave na web stranici i oglasnoj ploči